wickkiey/tamil-wikipedia-chunked huggingface dataset:
# இழை வலுவூட்டு சுதை

**இழை வலுவூட்டிய காங்கிறீற்று** (Fibre Reinforced Concrete) என்பது, சிறு துண்டுகளாக வெட்டப்பட்ட இழைகளைக் காங்கிறீற்றுக் கலவையில் சேர்த்து உருவாக்கப்படும் காங்கிறீற்று ஆகும். இவ்விழைகள் கலவை முழுவதிலும் சீராகப் பரவியிருந்தாலும், அவற்றின் திசையொழுங்கு (orientation) ஒரே சீராக இல்லாமல் கண்டபடி (randomly) அமைந்திருக்கும். இழை வலுவூட்டிய காங்கிறீற்றுகளில் பயன்படும் இழைகள் பல்வேறு பொருட்களினால் ஆனவை. உருக்கு இழைகள், கண்ணாடி இழைகள், செயற்கை இழைகள், இயற்கை இழைகள் என்பன பொதுவாகப் பயன்படுத்தப்படுகின்ற இழைகளாகும். இழை உருவாக்கப் படும் பொருளைப் பொறுத்து மட்டுமன்றி, இழைகளின் வடிவம், அவற்றின் பரவல், திசையொழுங்கு, அடர்த்தி என்பனவும், உருவாகும் காங்கிறீற்றின் இயல்புகளைத் தீர்மானிக்கின்றன.  
காங்கிறீற்றில் கலக்கப்படும், இழைகளின் அளவு, முழுக் காங்கிறீற்றினதும் கனவளவின் விழுக்காடாக (நூற்றுவீதம்) அளக்கப்படுகின்றது. இது கனவளவுப் பின்னம் (Volume Fraction - Vf) எனப்படுகின்றது. கனவளவுப் பின்னம், பொதுவாக 0.1% இற்கும், 3% இற்கும் இடையில் இருப்பது வழக்கம். பயன்படுகின்ற இழைகளின் வெட்டுமுகத்தின் விட்டத்திற்கும், அதன் நீளத்திற்கும் இடையிலான விகிதம், aspect ratio எனப்படுகின்றது. இழையின் இழுவிசை தாங்கும் திறன், சாதாரண காங்கிறீற்றின் இழுவிசை தாங்கும் திறனிலும் அதிகமாக இருப்பின், குறிப்பிட்ட இழையால் வலுவூட்டப்பட்ட காங்கிறீற்று, சாதாரண காங்கிறீற்றிலும் கூடிய இழுவிசையைத் தாங்கக்கூடியதாக இருக்கும்.
# ஒளி

**ஒளி** (*light*) என்பது கண்களுக்குப் புலப்படும் அலைநீளம் கொண்ட மின்காந்த அலைகள் என்று வரையறுக்கப்படுகின்றன. பொதுவாக அகச்சிவப்புக் கதிர்களுக்கும் புற ஊதா கதிர்களுக்கும் இடைப்பட்ட அலை நீளம் கொண்ட மின்காந்தக் கதிர் வீச்சுகள் *ஒளி* என்று அழைக்கப்படுகிறது. அலை-துகள் இருமை தன்மையின் காரணமாக ஒளி ஒரே நேரத்தில் அலை மற்றும் துகள் இரண்டினது பண்புகளையும் வெளிப்படுத்துகிறது. இவை 380 நானோமீட்டர்கள் முதல் 740 நானோமீட்டர்கள் வரையிலான அலைநீளத்தையுடைய மின்காந்த அலைகளாகும். ஒளி நெர் கொட்டு பண்பை கண்டறிந்தவர் sir ஹசம் ஹயதம் 6th standard la irukku
# ஒளி

## ஒளியின் வேகம்

வெற்றிடத்தில் ஒளியின் வேகம் சரியாக 2,99,792.458 மீ/செ (வினாடிக்கு சுமார் 1,86,282 மைல்கள்) ஆகும்.
எல்லா வகை மின்காந்தக் கதிர்வீச்சுக்களும் வெற்றிடத்தில் இந்த வேகத்திலேயே நகர்கின்றன.
இக்கணியம் சில நேரங்களில் "ஒளியின் வேகம்" எனக் குறிப்பிடப்பட்டாலும், வேகம் என்பது திசையினை உடைய காவிக் கணியம் ஆகும்.
ஒளியின் வேகம் கண்டறிய நடந்த முயற்சிகளின் காலக்கோடு
# ஒளி

## மின்காந்த நிறமாலை மற்றும் கட்புல ஒளி

பொதுவாக மின்காந்த கதிர்வீச்சு அதன் அலைநீளத்திற்கேற்ப வானொலி, நுண்ணலை, அகச்சிவப்பு, புற ஊதா, கண்ணினால் உணரக்ககூடிய ஒளி, எக்சு-கதிர் மற்றும் காம்மா கதிர் என வகைப்படுத்தப்படுகிறது.  
மின்காந்த கதிர்வீச்சின் நடத்தை அதன் அலை நீளத்தைச் சார்ந்து அமையும். உயர்அதிர்வெண்களில் குறுகிய அலைநீளத்தையும், தாழ் அதிர்வெண்ணில் நீண்ட அலை நீளத்தையும் கொண்டிருக்கின்றன. மின்காந்த கதிர்வீச்சு தனிஅணுக்கள் மற்றும் மூலக்கூறுகளுடன் இடைவினையின் போது, அதன் நடத்தை ஒவ்வொரு குவாண்டமும் காவுகின்ற ஆற்றலின் அளவை பொறுத்தது.
# ஒளி

## ஒளியியல்

### ஒளிச் சிதறல்

ஒளி ஓர் ஒளிபுகும் ஊடகத்தின் ஊடே செல்லும் போது, சிதறடிக்கப்பட்டு அதன் அலைநீளத்தில் மாறுதல் ஏற்படுகிறது. இதுவே **ராமன் சிதறல்** (*Raman scattering*) அல்லது இராமன் விளைவு (*Raman effect*) என அழைக்கப்படுகிறது. இவ்வாறு சிதறும் ஒளி மூன்று கூறுகளைக் கொண்டுள்ளது. அவை
:* படுகதிருக்குச் சமமான அலைநீளமுள்ள முதன்மை அல்லது ராலே வரி;
:* முதன்மை வரியைவிட அதிக அலைநீளமுள்ள ஸ்டோக்சு வரிகள்;
:* முதன்மை வரியைவிட குறைவான அலைநீளமுள்ள எதிர் ஸ்டோக்சு வரிகள்;
# ஒளி

## ஒளியியல்

### ஒளி விலகல்

ஓர் ஒளிக்கதிர், ஓர் ஊடகத்திலிருந்து மற்றொரு ஊடகத்திற்கு செல்லும்போது அதன் பாதையில் விலகல் அடையும் நிகழ்வு ஒளிவிலகல் எனப்படும்.  
ஒளிக்கதிர் அடர்வு குறைந்த ஊடகத்திலிருந்து, அடர்வுமிக்க ஊடகத்திற்குச் செல்லும்போது, எடுத்துக்காட்டாக காற்றிலிருந்து கண்ணாடிக்குச் செல்லும்போது, அக்கதிர் செங்குத்துக் கோட்டை நோக்கி விலகல் அடையும்.  
ஒளிக்கதிர் அடர்வுமிக்க ஊடகத்திலிருந்து, அடர்வு குறைந்த ஊடகத்திற்குச் செல்லும்போது, எடுத்துக்காட்டாக கண்ணாடியிலிருந்து காற்றுக்குச் செல்லும்போது, அக்கதிர் செங்குத்துக் கோட்டை விட்டு விலகிச் செல்லும்.  
ஊடகங்களில் ஒளியின் வேகமானது, வெற்றிடத்தில் ஓளியின் வேகத்தைவிடக் குறைவானதாகும். வெற்றிடத்தில் ஓளியின் வேகம் c யினாலும், ஊடகத்தில் ஓளியின் வேகம் v யினாலும் தரப்படின், அவ்வூடகத்தின் ஒளிவிலகல் குறிப்பெண்(அ முறிவுச்சுட்டி) n ஆனது,  
:<math> n = \frac{c}{v} \;\!</math>  
இனால் தரப்படும். இதிலிருந்து, வெற்றிடத்தின் முறிவுச்சுட்டி n = 1 எனவும், அடர்ந்த ஊடகங்களின் முறிவுச்சுட்டி n > 1 எனவும் தெரிந்து கொள்ளலாம்.  
ஒளியானது வெற்றிடத்தில் அல்லது வேறொரு ஊடகத்தில் இருந்து இன்னொரு ஊடகத்தினுள் செல்கின்ற போது, அது தனது அதிர்வெண்ணை மாற்றாது அலைநீளத்தை மட்டுமே மாற்றுகிறது. ஓளியானது ஊடகத்தின் விளிம்பிற்கு செங்குத்து அல்லாத வேறு எத்திசையில் படும்போதும், அது தான் செல்லும் திசையினை மாற்றுகிறது. இத் தோற்றப்பாடு ஒளி முறிவு எனப்படும்.
# ஒளி

## ஒளியியல்

### ஒளி பிரதிபலிப்பு

எதிரொளிப்பு அல்லது ஒளித்தெறிப்பு (Reflection) என்பது ஒளிக்கதிரானது சென்று ஒரு பொருளில் பட்டு எதிர்வது ஆகும்.
# ஒளி

## ஒளி மூலங்கள்

பல்வேறு வகையான ஒளி மூலங்கள் உள்ளன. அவற்றுள் முக்கியமானவை வெப்பத்தால் ஒளி உமிழும் பொருட்களாகும். அவை கரும்பொருள் கதிர்வீச்சை ஒத்த வகையிலான நிறப்பட்டையில் ஒளியை உமிழ்கின்றன. மிகவும் அறியப்பட்ட வெப்பத்தால் ஒளி உமிழும் மூலம் கதிரவன் ஆகும்; அவற்றின் வெளியடுக்கு சுமார் 6000 கெல்வின் வெப்பநிலையில் இருக்கும். சூரியனிலிருந்து பூமிக்கு வரும் கதிர்வீச்சில் 44% மட்டுமே கட்புலனாகும் ஒளியாகும். மற்றொரு முக்கியமான ஒளி மூலம் மின்விளக்குகள் ஆகும். அவற்றிலிருந்து வெளிப்படும் மின்காந்த கதிர்வீச்சில் 10% மட்டுமே கட்புலனாகும் ஒளியாகும், மீதியனைத்தும் புறஊதாக் கதிர்களாக வெளியிடப்படுகிறது. மேலும் வரலாற்றின் தொடக்க காலத்திலிருந்து அறியப்பட்டு வரும் ஒளிமூலம் எரியும் பொருட்களாகும்; இவையும் ஒரு சிறு பகுதியை மட்டுமே கட்புலன் ஒளியாக வெளியிடுகின்றன, மற்றவற்றை புறஊதாக்கதிர்களாகவே வெளியிடுகின்றன.
# ஒளி

## அலகுகள் மற்றும் அளவீடுகள்

ஒளியானது இரண்டு வெவ்வேறு முறையான அலகுகளில் அளவிடப்படுகிறது. அவையாவன:
- கதிர்வீச்சளவை அலகுகள் - இது அனைத்து அலைநீளங்களிலும் ஒளியின் திறன் அளவை அடிப்படையாகக் கொண்டது.
- ஒளியளவை அலகுகள் - இது ஒளியை அதன் அலைநீளத்தைப் பொறுத்து திட்ட மனிதப் பார்வை உணர்தலை அடிப்படையாகக் கொண்டது.
ஒளியளவை முறையானது, எடுத்துக்காட்டாக, ஒளியமைப்புகள் அமைப்பது போன்ற மனிதப் பயன்பாடுகளுக்கு உதவுகிறது. அனைத்துலக அலகுகள் முறையில் இருவித அலகுகளும் கீழ்வரும் கட்டுரையில் காட்டப்பட்டுள்ளன:
# ஒளி

## ஒளி பற்றிய கோட்பாடுகள்

### துகள் கோட்பாடு

*பியரி கசென்டி* (1592-1655) எனும் அணு அறிவியலாளர் ஒளியின் துகள் கோட்பாட்டை அறிமுகப்படுத்தினார். அவரது கட்டுரை அவரது இறப்புக்குப் பின்னர் 1960-களில் பிரசுரிக்கப்பட்டது. தனது முற்காலத்திலேயே கசென்டியின் கட்டுரைகளைப் படித்திருந்த **ஐசக் நியூட்டன்**, 1965-ல் அவர் எழுதிய *ஒளியின் கற்பிதம்* (Hypothesis of Light) எனும் நூலில் ஒளி மூலத்திலிருந்து அனைத்து திசைகளிலும் ஒளித்துகள்கள் வெளியிடப்படுகின்றன என்று கூறினார். ஓளியின் அலைக் கோட்பாட்டை இவர் ஏற்க மறுத்தார். தடைகள் எதிர்வரும்போது அலைகள் வளைந்து செல்லும். ஆனால், ஒளி நேர்க்கோட்டில் மட்டுமே பயணிக்கிறது என்ற கருத்தை இவர் கொண்டிருந்தார். ஃபிரான்செஸ்கோ கிரிமால்டியால் கண்டுணரப்பட்ட ஒளயின் விளிம்பு வளைவு நிகழ்வை, ஒளி ஈதர் எனும் கோட்பாட்டு ஊடகத்தில் பயணிக்கும்போது அலைகளை உருவாக்கும் என்று கூறி நிறுவினார்.  
நியூட்டனின் கோட்பாட்டின்படி ஒளி எதிரொளிப்பை திறம்பட விவரிக்க முடியும். ஆனால், ஒளிவிலகலை சரியாக அவதானிக்கவில்லை. ஒளியானது அடர்த்தி மிகுந்த ஊடகத்துக்குள் செல்லும்போது அதன் திசைவேகம் அதிகரிக்கிறது, ஏனெனில் அதில் புவியீர்ப்பு அதிகமாக இருக்கும் என்பதாக அதன் கருதுகோள் அமைகிறது. 1704-இல் வெளியிடப்பட்ட *ஆப்டிக்சு* (Opticks) எனும் புத்தகத்தில் முழுமையான- ஒளியின் துகள் கோட்பாட்டை பதிப்பித்தார். அறிவியலாளராக நியூட்டன் பெற்றிருந்த புகழின் காரணமாக 18-ஆம் நூற்றாண்டின் முழுமைக்கும் அவரது கோட்பாடு நிலைபெற்றிருந்தது. துகள் கோட்பாட்டை அடிப்படையாக வைத்து *லாப்லாசு* (Laplace), ஒளி வெளியேறமுடியாத அளவுக்கு ஒரு பொருள் நிறையில் மிகுந்திருக்கக்கூடும். அதாவது அத்தகைய அதீத அளவிலான ஈர்ப்புவிசையைக் கொண்டிருந்தால் ஒளி வெளியேறாத *கருந்துளை* (Black Hole) இருக்கக்கூடும் என்ற கருதுகோளை முன்வைத்தார். ஆயினும், ஒளியின் அலைக்கோட்பாடு சந்தேகத்திற்கிடமின்றி நிரூபிக்கப்பட்ட பின்னர் தன் கருதுகோள் தவறென ஒப்புக்கொண்டார். (உண்மையில் பின்னர் நிரூபிக்கப்பட்டபடி ஒளியின் துகள் கோட்பாடோ அலைக் கோட்பாடோ முழுதும் சரியானதில்லை, இரு கோட்பாடுகளும் பல வகையான ஒளியின் பண்புகளை விவரித்தாலும் அனைத்து பண்புகளையும் விவரிக்க இயலவில்லை.) **ஸ்டீபன் ஹாக்கிங்** மற்றும் **ஜார்ஜ் எல்லிசு** எழுதிய *கால-வெளியின் பெரிய அளவிலான கட்டமைப்பு* (Large Scale structure of Space-time) நியூட்டனின் ஒளித் துகள் கோட்பாட்டுக் கட்டுரையின் ஆங்கில மொழியாக்கம் உள்ளது.
# ஒளி

## ஒளி பற்றிய கோட்பாடுகள்

### அலைக் கோட்பாடு

1660-இல் இராபர்ட் ஹூக் என்பவர் ஒளிபற்றிய அலைக் கோட்பாட்டைப் பதிப்பித்தார். 1678-ஆம் ஆண்டில் கிறிஸ்டியன் ஹைஜென்சு தன்னுடைய ஒளியின் அலைக் கோட்பாட்டை உருவாக்கினார். அதனை தன்னுடைய *ஒளியின் ஆய்வுக்கட்டுரை* (*Treatise on Light*) எனும் புத்தகத்தில் வெளியிட்டார். அதில் ஒளியானது அலைகளாக அனைத்து திசைகளிலும் உமிழப்படுகிறது எனவும், அது *ஒளிக்கடத்துமீதர்* (*Luminiferous ether*) ஊடகம் வழியாகப் பயணிப்பதாகவும் நிலைநாட்டினார். ஒளியானது புவியீர்ப்பு விசையால் பாதிக்கப்படுவதில்லையெனவும் அது அடர்த்தி மிகுந்த ஊடகம் வழியே பயணிக்கும்போது அதன் வேகம் குறைகிறதெனவும் அதில் குறிப்பிட்டிருந்தார்.
's sketch of the two-slit experiment showing the diffraction of light. Young's experiments supported the theory that light consists of waves.]]  
அலைக் கோட்பாட்டின்படி, ஒளியலைகள் ஒலியலைகளைப்போன்று ஒன்றையொன்று குறுக்கீடு செய்யும் (இவ்விளைவு தாமசு யங் என்பாரால் 1800-வாக்கில் நிறுவப்பட்டது.); மேலும், குறுக்கலைகளாக இருப்பின் அவற்றை முனையமைவுறச் செய்ய இயலும். விளிம்பு விளைவுச் சோதனை மூலமாக தாமசு யங், ஒளியானது அலைகளாகச் செயல்படுகின்றன என நிறுவினார். மேலும், வெவ்வேறு அலைநீளங்கள் வெவ்வேறு வண்ணங்களை உருவாக்குவதாகவும், கண்ணிலுள்ள மூன்றுவண்ண ஏற்பிகளால் வண்ணப்பார்வை ஏற்படுகின்றது எனவும் விவரித்தார்.  
லியோனார்டு ஆய்லர் ஒளியின் அலைக்கோட்பாட்டின் ஆதரவாளர் ஆவார். 1746-இல் வெளியிட்ட அவரது Nova theoria lucis et colorum எனும் புத்தகத்தில் ஒளியின் விளிம்பு விளைவானது அலைக்கோட்பாட்டின்படி தெளிவாக விவரிக்க முடியும் என வாதிட்டார்.  
பின்னர், அகஸ்டின் ழான் ஃபிரெசுனெல் என்பார் தன்முயற்சியில் புதிய அலைக் கோட்பாட்டை உருவாக்கினார், அதை 1817-ஆம் ஆண்டு பிரெஞ்சு அறிவியல் கழகத்தில் சமர்ப்பித்தார். சிமியன் டெனிசு பாய்சான் என்பார் ஃபிரெசுனெல் கோட்பாட்டின் கணிதவியல் மாதிரியை மேம்படுத்தி அலைக்கோட்பாட்டை அனைவரும் ஏற்கும்படி செய்தார், அதன்மூலம் நியூட்டனின் நுண்ணிமக் கோட்பாட்டை தவறென நிறுவினார். 1821-இல் ஒளியின் முனையமைவுறுதலை தனது அலைக்கோட்பாட்டு கணிதவியல் மாதிரிகள் மூலம் விவரித்தார், மேலும் முனையமைவுறுவதற்கு ஒளி முழுவதற்கும் குறுக்கலைகளாக இருக்கவேண்டும் எனவும் நெடுக்குவாட்டிலான அதிர்வுகள் ஏதும் இருக்கக்கூடாது எனவும் விவரித்தார்.  
ஒளியின் அலைக் கோட்பாட்டில் உள்ள குறைபாடு என்னவெனில் ஒளியலைகள், ஒலியலைகளைப் போன்று, பயணிக்க ஊடகம் தேவை. ஒளிக்கடத்துமீதர் எனும் கருதுகோள் பொருள் மூலமாக அது பயணிப்பதாக முன்னர் விவரிக்கப்பட்டது, ஆனால் மைக்கல்சன்-மார்லி சோதனைக்குப் பின்னர் பத்தொன்பதாம் நூற்றாண்டின் கடைசிக்கட்டத்தில் அத்தகைய பொருளின் இருப்பு மிகவும் கேள்விக்கிடமானது.  
நியூட்டனின் நுண்ணிமக் கொள்கையின்படி ஒளியானது அடர்வுமிகுந்த ஊடகத்தில் செல்லும்போது அதன் திசைவேகம் அதிகரிக்கவேண்டும், ஆனால் அலைக் கோட்பாடு அதற்கு நேர்மாறான முடிவைத் தந்தது. அக்காலகட்டத்தில் ஒளியின் திசைவேகத்தை மிகச்சரியாக அளவிடப்படமுடியாததால் இரண்டு கொள்கைகளில் எது சரியானது எனத் தெளிவான முடிவுக்கு வர இயலவில்லை. 1850-இல் லியான் ஃபோகால்டு என்பார் ஓரளவுக்கு சரியாக ஒளியின் திசைவேகத்தை அளந்தார். அவரது சோதனை முடிவுகள் அலைக் கோட்பாட்டுக்கு சாதகமாக அமைந்தன, இதன்மூலம் பழைய துகள் கோட்பாடு ஓரங்கட்டப்பட்டது; எனினும், வேறுவடிவில் துகள் கோட்பாடு 20-ஆம் நூற்றாண்டில் நிலைபெற்றது.
# ஒளி

## ஒளி பற்றிய கோட்பாடுகள்

### குவாண்டம் கோட்பாடு (பகவக் கோட்பாடு)

1900-ஆம் ஆண்டில் மாக்சு பிளாங்க் என்பார் கரும்பொருள் கதிர்வீச்சை விவரிக்கையில் ஒளியானது அலையாக இருப்பினும், அவற்றின் அதிர்வெண்களைப் பொறுத்து ஒரு குறிப்பிட்ட அளவிலான ஆற்றலையே இழக்கவோ பெறவோ இயலும் என்பதைக் கண்டறிந்தார். இந்த ஒளியாற்றல் கட்டிகளை *குவாண்டா*(quanta) - பகவம் - என்று குறித்தார். 1905-இல் ஆல்பர்ட் ஐன்ஸ்டீன், ஒளிமின் விளைவை விவரிக்கையில் ஒளிப்பகவக் கொள்கையைப் பயன்படுத்தினார். 1923-ஆம் ஆண்டு ஆர்தர் காம்ப்டன் என்பார், செறிவுகுறைந்த எக்சு-கதிர்கள் எலக்ட்ரான்களால் சிதறடிக்கப்படும்போது (காம்ப்டன் சிதறல்) ஏற்படும் அலைநீள மாற்றம் துகள் கோட்பாட்டின் மூலமே விவரிக்கப்பட முடியும், அலைக் கோட்பாட்டால் அவ்வாறு விவரிக்க இயலாது எனக் கண்டறிந்தார். 1926-இல் கில்பர்ட் என். லூவிசு என்பார் இத்தகைய ஒளிக் கட்டித் துகள்களுக்கு ஒளியணுக்கள் (ஃபோட்டான்கள்) எனப் பெயரிட்டார்.  
நவீன குவாண்டம் எந்திரவியலானது ஒளியை அலையாகவும் துகளாகவும் தக்கவாறு எடுத்துக்கொள்கிறது; அதாவது சில இடங்களில் அலையாகவும் சில இடங்களில் துகளாகவும் சில இடங்களில் அலையுமற்ற துகளுமற்ற ஒரு நிகழ்வாகவும் இது கருத்திலெடுத்துக் கொள்கிறது. காம்ப்டன் சிதறலில் இருக்கும் எக்சு-கதிர்கள் மற்றும் ரேடியோ அலைகள் போன்றவற்றில், அதாவது குறைந்த அதிர்வெண்களில், ஒளியானது அலை போலவே செயல்படுகிறது, அதிக அதிர்வெண்களில் ஒளியானது துகள் போல செயல்படுகிறது; ஆயினும், இருவித பண்புகளில் ஒன்றை முழுவதுமாக எப்போதுமே இழப்பதில்லை. காண்புறு ஒளியானது நடுநிலையான அதிர்வெண்களைக் கொண்டது, சோதனைகள் மூலமாக காண்புறு ஒளியானது சில இடங்களில் அலையாகவும் சில இடங்களில் துகளாகவும் சில இடங்களில் இரண்டாகவுமே செயல்படுவதை நிரூபிக்கலாம்.
# ஒளி

## ஒளி பற்றிய கோட்பாடுகள்

### மின்காந்த கோட்பாடு

1845-இல் மைக்கேல் ஃபாரடே என்பார், நேரியல் முனையமைவுறுபெற்ற ஒளியின் முனையமைவுறு தளமானது, ஒளியானது காந்தப் புலத்தின் திசையில் ஒரு மின்கடத்தாப் பொருளின் ஊடாக செல்லும்போது சுழற்றப்படுகிறது எனக் கண்டறிந்தார்; இவ்விளைவு ஃபாரடே சுழற்சி என்றழைக்கப்படுகிறது. இவ்விளைவே ஒளிக்கும் மின்காந்தவியலுக்கும் தொடர்புள்ளது எனத் தெரிவித்த முதல் நிகழ்வாகும். 1846-இல் ஃபாரடே, ஒளியானது காந்தப்புல வரிகளினூடாக பரவும் இடையூறுகளாக இருக்கலாம் என ஐயமுற்றார். ஒளியானது அதிக அதிர்வெண் கொண்ட மின்காந்த அதிர்வாகும், அவை ஈதர் போன்ற ஊடகம் ஏதுமின்றியும் பயணிக்கும் என்று 1847-இல் ஃபாரடே தன் கோட்பாட்டை வெளியிட்டார்.  
ஃபாரடேயின் இந்த ஆய்வு முடிவுகள் ஜேம்ஸ் கிளார்க் மக்ஸ்வெல் என்பவருக்கு மின்காந்தவியல் மற்றும் ஒளியைப் பற்றி ஆராய்வதற்குத் தூண்டுதலாக அமைந்தது. ஊடகமற்ற வெளியில் பயணிக்கும் மின்காந்த அலைகள் ஒரு குறிப்பிட்ட மாறாத வேகத்தில் பயணிக்கும் என்று மாக்சுவெல் கண்டறிந்தார்; அவ்வேகம், முன்னரே கண்டறியப்பட்ட ஒளியின் வேகத்தோடு ஒத்திருந்தது. இதன்மூலம், ஒளியானது மின்காந்த அலைகளே என மாக்சுவெல் திட்டவட்டமாக முடிவெடுத்தார்; இதனை 1862-ஆம் ஆண்டு On Physical Lines of Force எனும் சஞ்சிகையில் பதிப்பித்தார். 1873-இல் அவர் *மின்னியல் மற்றும் காந்தவியல் ஆய்வுக்கட்டுரை*யைப் (Treatise on electricity and magnetism) பதிப்பித்தார், அதில் மின் மற்றும் காந்தப் புலன்களின் பண்புகளை கணிதவியல் மாதிரிகளில் காட்டியிருந்தார்; இதிலிருந்த சமன்பாடுகள் மாக்சுவெல் சமன்பாடுகள் என்று இன்றளவும் அறியப்படுகின்றன. இதன் பின்னர், ஹென்ரிக் ஹெர்ட்சு என்பவர் தமது ஆய்வகத்தில் ரேடியோ அலைகளை உருவாக்கி மாக்சுவெலின் தத்துவங்களை உறுதிப்படுத்தினார்; அவரது ஆய்வில் அவர் உருவாக்கிய ரேடியோ அலைகள் கட்புலன் ஒளியைப் போலவே, அதாவது எதிரொளித்தல், விலகல், விளிம்பு விளைவுப் பண்புகளைக் கொண்டிருந்ததைக் கண்டார். மாக்சுவெலின் கோட்பாடு மற்றும் ஹெர்ட்சின் ஆய்வுகளே நவீன வானொலி, தொலைக்காட்சி, ராடார், மின்காந்தப் படமாக்கல், கம்பியற்ற தொலைத்தொடர்புகள் உருவாகக் காரணமாக அமைந்தன.  
பகவக் கோட்பாட்டில் (குவாண்டம் கோட்பாடு), ஒளியணுக்கள் (ஃபோட்டான்கள்) மாக்சுவெல் மின்காந்தக் கோட்பாட்டில் வரும் அலைகளின் அலைச் சிப்பங்களாகக் கொள்ளப்படுகின்றன. மாக்சுவெலின் மின்காந்தக் கோட்பாட்டால் விவரிக்க இயலாத கட்புலன் ஒளி விளைவுகளை விவரிக்க பகவக் கோட்பாடு தேவைப்படுகிறது (எ-டு: நிறமாலை வரிகள்).
# ஒளி

## மேலும் பார்க்க

- அலை-துகள் இருமை
- ஐகன்சு தத்துவம்
- ஒளியணு
- ஒளியமைப்பு
- கட்புலனாகும் நிறமாலை
- நிறமாலையியல்
- மின்காந்த நிழற்பட்டை
# இனவழிப்பு நிகழ்வு

புவியில் உள்ள உயிரினங்களின் திடீர் குறைப்பே **இனவழிப்பு நிகழ்வு** (*Extinction Event*) ஆகும். இது பொதுவாக இயற்கையால் ஏற்பட்டாலும் சிலவேளைகளில் மாந்தராலும் ஏற்படலாம். இனவழிவுக்கேற்றபடியான சிற்றினத்தோற்றம் நடைபெறாவிடின் இந்நிலைமை ஏற்படும். தற்போது கண்டறியப்பட்டுள்ள உயிரினங்களில் 98% இனமழிந்தவையாகும். எனினும் இவ்வினவழிவு சீராக நடைபெறாது. இது அதிகம் நடைபெற்றால் அது **இனவழிப்பு நிகழ்வு** எனப்படும். இப்படியான ஒரு நிகழ்விலேயே அதிகமான தொன்மாக்கள் இனமழிந்து போயின.
# சடாகோ சசாகி

ஒரு சப்பானிய சிறுமி, ஹிரோசிமாவில் 1945, ஆகத்து 6 அன்று அணுகுண்டு வீசப்பட்ட போது அவளிற்கு இரண்டு வயது, அவளது வீடு அணுகுண்டு வீசப்பட்ட மிசசா பாலத்திற்கு அருகிலேயே அமைந்திருந்தது. ஆயிரம் கொக்குகளின் கதைக்காக இறப்பதற்கு முன்பும், போரினால் பாதிக்கப்பட்ட அப்பாவிகளின் அடையாளமாக இன்றுவரையும் அவள் அறியப்படுகிறாள்.
# சடாகோ சசாகி

## மேலோட்டம்

சடாகோ அணுகுண்டு வெடிப்பு நிகழும் போது வீட்டிலேயே இருந்தாள், இவ்வெடிப்பு தரையிலிருந்து 2 கிலோமீட்டரில் நிகழ்ந்தது, அதன் போது யன்னலூடாக வெளியே வீசப்பட்டாள், அவளது தாயார் அவள் இறந்திருக்கலாம் என்று சந்தேகப்பட்டு வெளியே ஓடி வந்து பார்த்தார், ஆனால் அவரது மகள் உயிருடன் இருப்பதை கண்டறிந்தார். 1954 நவம்பரில் அவளது காதுகளின் பின்னால் வீக்கம் உருவானது, 1955 சனவரியில் கால்களில் ஊதாப்புள்ளிகள் உருவாகியது. பின்னர் அது குருதிப்புற்றுநோய் என அறியப்பட்டது (அவளது தாயார் இதை அணுகுண்டு நோய் என்று அழைத்தார்) 1955 பிப்ரவரி 21 ஆம் தேதி மருத்துவமனையில் அனுமதிக்கப்படாள், அங்கு அதிகபட்சமாக ஓராண்டே உயிர் வாழ்ந்தாள்.  
அணுகுண்டு வெடித்து சில ஆண்டுகளிற்கு பின் குருதிப்புற்றுநோய் குறிப்பாக குழந்தைகளிடத்தில் அதிகரிப்பது கண்டறியப்பட்டது. 1950களின் தொடக்கத்தில் இது அணுக்கதிர் வீச்சினாலேயே ஏற்படுகிறது என்பது அறியப்பட்டது.  
1955 ஆகஸ்டு 3 ஆம் தேதி சகாடோவின் உயிர்த்தோழியான சிசூகோ கமமோடோ மருத்துவமனைக்கு பார்க்க வந்து ஒரு தங்கநிறமான தாளினை சதுரமாக வெட்டி அதை காகித கொக்காக மடித்தாள், யாரேனும் ஆயிரம் கொக்குகளை மடித்தால் அவரின் வேண்டுதலை கடவுள் நிறைவேற்றுவார் எனும் பண்டைய ஜப்பானிய கதையின் நம்பிக்கையை கூறினாள், இதற்கேற்ப அவளும் 1000 கொக்குகளை மடிக்கத் தொடங்கனாள் இறப்பதற்கு முன்புவரை 644 கொக்குகளை மடித்திருந்தாள், பின் எஞ்சிய கொக்குகள் அவளின் நண்பர்களால் மடிக்கப்பட்டு அவளின் உடலுடன் சேர்த்து புதைக்கப்பட்டது.  
அவள் மருத்துவமனையிலிருக்கும் போது கொக்குகளை மடிக்க போதுமானளவு நேரம் கிடைத்தாலும் அங்கு காகித்திற்கான பற்றாக்குறை காணப்பட்டது, இதனால் மருந்துச்சீட்டுக்களையும் மாற்றீடாகப்பயன்படுத்தக்கூடிய வேறுபொருட்களையும் பயன்படுத்தினாள், குணமடைந்த நோயாளிகளின் அறைகளிற்குச்சென்று அங்கு பயன்படுத்திய மருந்துச்சீட்டுக்களை பெற்றமையும் இதில் அடங்கும். சிசூகோ பள்ளியிலிருந்து தாள்களை கொண்டுவந்து கொடுப்பாள், இக்காலப்பகுதியில் அவளது நிலை தொடர்ச்சியாக மோசமாகிக்கொண்டே போனது, ஒக்டோபரின் இடைப்பகுதியளவில் அவளது கால் வீக்கமடைந்ததுடன் ஊதா நிறமாகவும் மாறியது அவளது குடும்பத்தினர் சாப்பிட வற்புறுத்திய போது தேனீருடன் சோற்றை கேட்டு 'இது நன்றாயிருக்கிறது' என்று கூறினாள். இவையே அவள் கடைசியாக கூறிய வார்த்தைகள். அவளது குடும்பத்தினர் அவளைச் சூழ்ந்திருக்க ஒக்டோபர் 25, 1955 காலையில் 12 ஆவது வயதில் உயிரிழந்தாள்.
# காடு வாழ்த்து

புறநானூறு 356ஆம் பாடல் **காடு வாழ்த்து** என்னும் துறையைச் சேர்ந்தது என்று ஒரு பதிப்பு குறிப்பிடுகிறது. இந்தப் பாடலில் சுடுகாடு முதுகாடு என்று சுட்டப்பட்டு அது எப்படி இருந்தது என காட்டப்பட்டுள்ளது. எலும்பும் சாம்பலுமாகிய ‘களரி’ எங்கும் பரந்து கிடக்க, வழி நெடுகிலும் கள்ளிச் செடி இருக்க, ஆந்தை, கோட்டான் வகைப் பறவைகளான ‘கூகை’ இனம் பகலிலும் கூவிக்கொண்டிருந்தனவாம். பகலிலும் பிணம் எரியும் ஈம விளக்கு எரிந்துகொண்டிருந்ததாம். பேய்மகளிரின் நடமாட்டம் இருந்ததாம். ஈமப் புகை மேகம் சூழ்ந்துகொண்டிருந்ததாம்.  
இப்படிப் பாடினால் அது காடுவாழ்த்து அல்லவா?  
இந்தப் பாடல் ‘மகட்பாற்காஞ்சி’ என்னும் துறை எனவும் குறிப்பிடப்பட்டுள்ளது.  
பிணமாக எரிபவனை அவன் வாழ்ந்த காலத்தில் விரும்பிய பலர் (‘நெஞ்சு அமர் காதலர்’) அழுத கண்ணீரானது வெந்து சூடு தணியாமல் இருக்கும் நீற்றுச் சாம்பலின் சூட்டைத் தணித்ததாம். – இந்தச் செய்தியையும் இந்தப் பாடல் குறிப்பிடுவதால் இதனை மகட்பாற்காஞ்சி எனவும் குறிப்பிடலாயினர்.  
இது தாயங்கண்ணனார் பாட்டு.
# தருணத் தொற்று

**தருணத் தொற்று** (opportunistic infection) என்பது இயல்பு நிலையில் தொற்று உண்டாக்காத நுண்ணுயிர்களால், நோய் எதிர்ப்பாற்றல் குறைந்த சந்தர்ப்பங்களில் ஆரோக்கியமான நபர் ஒருவருக்கு ஏற்படும் தொற்று ஆகும். பலவீனமடைந்த நோய் எதிர்ப்புத் தொகுதி உடையோரில் "தருணம்" பார்த்து இவ்வகை நுண்ணுயிரிகள் தொற்றுகின்றன.
சர்க்கரை நோய், எய்ட்சு, ஸ்டீராய்டு மருந்து, நிணநீர்ப்புற்று, பிறவி நோய்எதிர்ப்புக் குறைபாட்டு நோய்கள் போன்றவை பொதுவான நோய்எதிர்ப்பு சக்தி குறைவு நிலைகள் ஆகும்.
# தருணத் தொற்று

## காரணங்கள்

பலவீனமடைந்த நோய் எதிர்ப்பு ஆற்றல் பின்வரும் சந்தர்ப்பங்களில் ஏற்படலாம்:
- ஊட்டச்சத்துக்குறை
- மீண்டும்மீண்டும் ஏற்படும்குறிப்பிட்ட தொற்றுநோய்கள்
- உறுப்புமாற்றுச் சிகிச்சைக்குள்ளானவர்கள் பயன்படுத்தும் நோய் எதிர்ப்பாற்றலைக் குறைக்கும் மருந்துவகைகள்
- புற்றுநோய்க்கான மருந்துச் சிகிச்சை
- பரம்பரை மரபு மாற்றங்கள்
- தோல் பாதிப்படைதல்
- நீண்டகால நுண்ணுயிர் எதிர்ப்பியின் பயன்பாடு
- எய்ட்சு
# தருணத் தொற்று

## எயிட்சில் உண்டாகும் சந்தர்ப்பவாத தொற்றுகள்:

காசநோய்  
சைட்டோ மெகலோ வைரசு  
மைக்கோ பாக்டீரியம் ஏவியம் காம்ப்ளக்ஸ்  
அக்கி (உெறர்பிஸ்)  
கேன்டிடா  
க்ரிப்டோஸ்பொரிடியம்  
நியூமோசிஸ்டிஸ்
# தருணத் தொற்று

## தருணத் தொற்று ஏற்படுத்தும் நுண்ணுயிரிகள்

- நியுமோசிசுடிசு சிரோவெசி (Pneumocystis jirovecii), முன்னர் நியுமோசிசுடிசு கரினி (Pneumocystis carinii) என அழைக்கப்பட்டது. நியுமோசிசுடிசு நுரையீரல் அழற்சியை ஏற்படுத்துகின்றது.
- கண்டிடா அல்பிக்கன்சு (Candida albicans), கண்டிடா உணவுக்குழாய் அழற்சியை, கண்டிடா வாய்வெண்படலத்தை ஏற்படுத்துகின்றது.
# வார்ப்புரு:Infobox biodatabase

| titleclass = summary
| labelstyle = white-space: nowrap
| above = }
| image = }
| caption = }
| headerstyle = background-color: #ccf  
| header1 = உள்ளடக்கம்  
| label2 = விவரம்
| data2 = }  
| label3 = கண்டறிந்த
தரவு வகைகள்
| data3 = }  
| label4 = உயிரினங்கள்
| data4 = }  
| header5 = தொடர்பு  
| label6 = ஆய்வு மையம்
| data6 = }
| label7 = ஆய்வகம்
| data7 = }
| label8 = ஆசிரியர்கள்
| data8 = }
| label9 = முதன்மைக் குறிப்புரை
| data9 = }  
| label11 = வெளியிட்ட நாள்
| data11 = }  
| header12 = அணுக்கம்  
| label13 = தரநிலைகள்
| data13 = }  
| label14 = Data format
| data14 = }  
| label15 = வலைத்தளம்
| data15 = }  
| label16 = தரவிறக்க உரலி
| data16 = }  
| label17 = இணையசேவை உரலி
| data17 = }  
| label18 = பொது சீக்குவெல்
அணுக்கம்
| data18 = }  
| label19 = எசுபார்க்கிள் endpoint
| data19 = }  
| header20 = கருவிகள்  
| label21 = வலை
| data21 = }  
| label22 = Standalone
| data22 = }  
| header23 = ஏனையவை  
| label24 = உரிமம்
| data24 = }  
| label25 = Versioning
| data25 = }  
| label26 = Data release frequency
| data26 = }  
| label27 = Version
| data27 = }  
| label28 = Curation policy
| data28 = }  
| label29 = Bookmarkable entities
| data29 = }
}}<noinclude></noinclude>
# டிஎன்ஏ அங்கங்களின் தகவற்களஞ்சியம்

**டிஎன்ஏ அங்கங்களின் தகவற்களஞ்சியம் ** (*Encyclopedia of DNA Elements*) எனவும் ஆங்கில சொல்சுருக்கமான **என்கோடு** (**ENCODE**) எனவும் அறியப்படும் இந்த பொது ஆராய்ச்சி கூட்டமைப்பு செப்டம்பர் 2003இல் அமெரிக்க *தேசிய மனித மரபணுத்தொகுதி ஆராய்ச்சி கழகத்தால்* NHGRI) நிறுவப்பட்டது. இதன் இலக்காக மனித மரபணுத்தொகுதியின் அனைத்து செயற்கூறுகளையும் கண்டறிவதாகும்; மனித மரபணுத்தொகைத் திட்டத்தை வெற்றிகரமாக நிறைவேற்றிய பிறகு தேசிய மனித மரபணுத்தொகுதி ஆராய்ச்சி கழகத்தின் முதன்மையான திட்டமாக இது விளங்குகிறது. இந்தத் திட்டத்தின் மூலமாக கிடைக்கும் தரவுகள் உடனுக்குடன் பொது தரவுத்தளங்கில் பகிரப்படும்.  
செப்டம்பர் 5, 2012 அன்று, இத்திட்டத்தின் துவக்க முடிவுகள் ஒருங்கிணைந்த 30 ஆய்வுத்தாள்களாக இயற்கை, மரபணுத்தொகை உயிரியல், மற்றும் மரபணுத்தொகை ஆய்வு போன்ற அறிவியல் இதழ்களில் வெளியிடப்பட்டது. இந்த வெளியீடுகள் முன்பு "பயனில்லாதவை" எனக் கருதப்பட்ட மனித மரபணுத்தொகையில் குறைந்தது 80% குறிமுறையற்ற உயிரியல் செயல்பாட்டுடன் இருப்பதாக காட்டுகின்றன. மனித மரபணுத்தொகையில் 98% வரை குறிமுறையற்றதாக இருப்பதால் இந்தக் கண்டறிதல் மிகவும் முகனையான ஒன்றாகும்.
# டிஎன்ஏ அங்கங்களின் தகவற்களஞ்சியம்

## இதனையும் காண்க

- மனித மரபணுத்தொகைத் திட்டம்
# வகையிடலின் மாறிலிப் பெருக்கல் விதி

நுண்கணிதத்தில் **வகையிடலில் மாறிலிப் பெருக்கல் விதி** (*constant factor rule in differentiation* அல்லது *The Kutz Rule*), ஒரு சார்பை வகையிடும் போது அதில் கெழுக்களாக உள்ள மாறிலிகளை வகையீட்டுக் குறியின் வெளியே கொண்டுவந்த பின் மீதமுள்ள சார்பினை மட்டும் வகையிட வழிவகுக்கிறது. இது வகையிடலின் நேரியல்பின் ஒரு பகுதியாகும்.  
:<math>g(x) = k \cdot f(x)</math> என்ற சார்பில் *k* ஒரு மாறிலி எனில்,  
வகையிடலின் மாறிலிப் பெருக்கல் விதிப்படி இதன் வகைக்கெழு:  
:<math>g'(x) = k \cdot f'(x)</math>
# வகையிடலின் மாறிலிப் பெருக்கல் விதி

## நிறுவல்

வகையிடலின் அடிப்படைக் கொள்கைகளின்படி:  
:<math>g'(x) = \lim_{h \to 0} \frac{g(x+h)-g(x)}{h}</math>
:<math>g'(x) = \lim_{h \to 0} \frac{k \cdot f(x+h) - k \cdot f(x)}{h}</math>
:<math>g'(x) = \lim_{h \to 0} \frac{k(f(x+h) - f(x))}{h}</math>
:<math>g'(x) = k \lim_{h \to 0} \frac{f(x+h) - f(x)}{h} \quad \mbox{(*)}</math>
:<math>g'(x) = k \cdot f'(x)</math> இது வகையிடலின் மாறிலிப் பெருக்கல் விதியை லாக்ராஞ்சியின் குறியீட்டில் தருகிறது.  
லைப்னிட்சின் குறியீட்டில் இவ்விதி:  
:<math>\frac{d(k \cdot f(x))}{dx} = k \cdot \frac{d(f(x))}{dx}.</math>  
இவ்விதில் *k*=-1 எனக் கொண்டால்:  
:<math>\frac{d(-y)}{dx} = -\frac{dy}{dx}.</math>
# வகையிடலின் மாறிலிப் பெருக்கல் விதி

## குறிப்பு

*k* என்பது ஒரு மாறிலியாக இருந்தால் மட்டுமே அதை, மேலே தரப்பட்டுள்ள நிறுவலில் (*) குறியுள்ள எல்லையின் வெளியே எடுக்க இயலும்.  
*k* இன் மதிப்பு *x* -ஐச் சார்ந்ததது எனில் *k(x+h)* = *k(x)* என எடுத்துக்கொள்ள முடியாது. அந்நிலையில் பெருக்கல் விதியைப் பயன்படுத்த வேண்டியிருக்கும்.
# வகையிடலின் மாறிலிப் பெருக்கல் விதி

## எளிய எடுத்துக்காட்டுகள்

- <math>f(x) = 3 x^2</math> எனில்,  
:<math>\frac{d(3 x^2)}{dx} = 3 \cdot \frac{d(x^2)}{dx}</math>  
- <math>f(x) = 5sinx</math> எனில்,  
:<math>\frac{d(5sinx)}{dx} = 5 \cdot \frac{d(sinx)}{dx}</math>
# வகையிடலின் மாறிலிப் பெருக்கல் விதி

## உசாத்துணைகள்

- கணிதவியல், மேனிலை - முதலாம் ஆண்டு, தொகுதி - 2 , தமிழ்நாட்டுப் பாடநூல் கழகம். பக்கம் 76.
# படிமம்:பயனர் வரவேற்பு மூலம் கட்டுரை.jpeg

## சுருக்கம்

பயனர் வரவேற்பு பக்கத்தில் உள்ள பெட்டியில் கட்டுரை தலைப்பை எழுதி கட்டுரையைத் தொடங்கவும் என்ற தத்தலை அழுத்தினால் கட்டுரை உருவாக்க வெற்று பக்கம் வருவதுடன் (சரியானது) பயனர் வரவேற்பு வார்ப்புருவும் வருகிறது (தவறு). புதுப்பயனர்களுக்கு இது குழப்பத்தை உண்டாக்கலாம்.
கொடுத்த தலைப்பில் கட்டுரை உருவாகிறது. சிக்கல் முன்தோற்றதுக்கு முன் வரவேற்பு வார்ப்புரு வருவது.
நான் பலமுறை இப்பக்கத்தில் இருந்து தான் புது கட்டுரை உருவாக்கியிருக்கிறேன். இப்பொழுது தான் வார்ப்புரு வருகிறது.
# இலங்கையில் கிறித்தவம்

**இலங்கையில் கிறித்தவம்** ஒரு சிறுபான்மைச் சமயமாகவுள்ளது. இயேசுவின் அப்போஸ்தலர்களில் ஒருவர் கி.பி. 52இல் இந்தியாவுக்குக் கிறித்தவத்தை அறிமுகப்படுத்திய காலத்தில், இந்தியாவுக்கு அண்மையிலுள்ள இலங்கைக்கும் கிறித்தவம் அறிமுகமாகியிருக்க வாய்ப்பிருந்திருக்கலாம் என்ற ஊகக் கருத்தும் உள்ளது. கிறித்தவ வியாபாரிகள் இலங்கையில் 6ஆம் நூற்றாண்டில் தங்கி, தேவாலயத்தினைக் கட்டி கிறித்தவ சமய விடங்களில் ஈடுபட்டனர் என குறிப்பிடப்பட்டுள்ளது. 1505 இல் போர்த்துக்கேயரால் உரோமன் கத்தோலிக்கம் இலங்கையில் அறிமுகப்படுத்தப்பட்டது. 17ஆம் நூற்றாண்டில் ஒல்லாந்துக்காரரால் மதமாற்றம் மேற்கொள்ளப்பட்டது. இதனால் கிறித்தவர்கள் 10 வீதத்தினால் அதிகரித்தனர். இந்த எண்ணிக்கை பின்னர் குறைந்தது. இலங்கையிலுள்ள கிறித்தவர்கள் சிங்கள, தமிழ், பறங்கியர் இனக்குழுக்களை உள்ளடக்கியவர்களாகவுள்ளனர்.
# குடிநிலை உரைத்தல்

புறநானூற்றுப் பாடல்களுக்குத் தரப்பட்டுள்ள துறைகளில் குடிநிலை உரைத்தல் என்பது ஒன்று. இது கரந்தைத் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது. பாடல் எண் 290
# குடிநிலை உரைத்தல்

## இலக்கண நூல் விளக்கம்

- குடிநிலை உரைத்தல் தொல்காப்பியம் கூறும் ‘தார்நிலை’ இத்துறையின்பாற் படும் என்பர்.
- புறப்பொருள் வெண்பாமாலை கரந்தைத் திணையின் 14 துறைகளில் இது ஒன்று. மூதாதையரின் தறுகண்மையைக் கூறுவது இத் துறை.
- புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.
# குடிநிலை உரைத்தல்

## இலக்கியம்

ஔவையார் பாடிய இந்தப் பாடல் வீரன் ஒருவனின் முன்னோரின் செயலை அரசனுக்குச் சொல்லிக்காட்டுவதாக அமைந்துள்ளது.  
அரசனின் தந்தைக்குத் தந்தை போரிட்டபோது, இவன் தந்தை அரசனுக்கு முன்னே நின்று பகைவரின் படைகள் தாக்காவண்ணம் பாதுகாத்தானாம். மழைத்துளி விழாமல் தடுக்கும் ஓலைக்குடை போல் இந்த அரசனின் பாட்டனுக்கு விளங்கினானாம்.
# பரிசில் விடை

புறநானூற்றுப் பாடல்களுக்குத் தரப்பட்டுள்ள துறைகளில் **பரிசில் விடை** என்பது பாடாண் திணையில் வரும் துறையாகும். புறநானூற்றில் இத்துறைப் பாடல்கள் ஆறு உள்ளன.
# பரிசில் விடை

## இலக்கண நூல் விளக்கம்

- தொல்காப்பியம் இதனைக் ‘கொடுபோர் ஏத்திக் கோடார்ப் பழித்தல்’ என்று குறிப்பிடுகிறது.
- புறப்பொருள் வெண்பாமாலை பாடாண் படலத்தில் வரும் 48 துறைகளில் இது ஒன்று. வேந்தன் தன்னைப் புகழ்ந்த புலவர் இன்புறும் வண்ணம் பரிசளித்து விடுத்து வைப்பது இத் துறை.
- புறநானூற்றுத் திணை, துறை பகுப்புக்களுக்கு மூலமான, மறைந்துபோன பன்னிரு படலம் நூலிலிருந்து இந்தப் பகுப்புப் பெயர் தரப்பட்டுள்ளது.
# பரிசில் விடை

## இலக்கியம்

- ஔவையாருடன் சென்ற விறலியர் காட்டுக் கீரை வைத்திருந்தனர். அதனுடன் சேர்த்துச் சமைத்து உண்பதற்காக நாஞ்சில் வள்ளுவனிடம் கொஞ்சம் அரிசி கேட்டனர். அவனோ ஒரு யானையை அவர்களுக்குப் பரிசாக வழங்கினானாம். – இதனை ஔவையார் ‘தேற்றா ஈகை’ (தெளிவில்லாத கொடை) எனக் குறிப்பிடுகிறார்.
- வன்பரணர் வல்வில் ஓரியைக் அவன் வேட்டையாடும் காட்டில் கண்டு பாடினார். பாடலின் முடிவில் புலவருடன் சென்ற பாணர் வழக்கம்போல் ‘கோ’ என ஒரு கூட்டிசை எழுப்பினர். அது கேட்ட ஓரி கோ என்பது தன்னைக் குறிக்கும் சொல் என உணர்ந்து நாணினானாம். தான் யார் என்பதை அவர்களுக்குச் சொல்லாமலேயே சென்றுவிட்டானாம்.
- பெருஞ்சித்திரனார் குமணன் தம்பி இளங்குமணனைக் கண்டு பாடினார். அவன் சிறிதளவே பரிசில் வழங்கினான். அதனை ஏற்காமல் சென்ற புலவர் வேறொரு அரசன் நல்கிய களிற்றை இளங்குமணன் காவல் மரத்தில் கட்டி வைத்துவிட்டு அவனை மதிக்காத தன் பெருமை தோன்ற ஒரு பாடலைப் பாடினார்.
- குமணன் தன் தலையைக் கொய்து கொண்டு போய்த் தன் தம்பியிடம் கொடுத்து அதன் விலையைப் பரிசாகப் பெற்றுக்கொள்ளும்படி புலவர் பெருந்தலைச் சாத்தனாரிடம் தன் வாளைக் கொடுத்தான். புலவர் வாளைக் கொண்டுபோய் இளங்குமணனிடம் காட்டி இருவரையும் ஒன்று சேரும்படி செய்தார்.
- சோழன் குளமுற்றத்துத் துஞ்சிய கிள்ளிவளவன் ஆட்சிக் குடை நிழலில் வாழும் எனக்குக் கடல் வற்றினாலும், கதிரவன் தென்திசையில் தோன்றினாலும் கவலையில்லை – என்று எருக்காட்டூர்த் தாயங்கண்ணனார் பாடுகிறார்.
- ஐயூர் முடவனார் தன் பசியைப் போக்குமாறு தாமான் தோன்றிக்கோனிடம் வேண்டினார். அவனோ வானத்தில் மீன் பூத்த்து போல ஆனிரைகள் பலவற்றை ஊர்தியோடு நல்கினான்.
# வகையிடலின் கூட்டல் விதி

நுண்கணிதத்தில் **வகையிடலின் கூட்டல் விதி** (*sum rule in differentiation*) என்பது, இரு வகையிடத்தக்கச் சார்புகளின் கூடுதலாக அமையும் ஒரு சார்பினை வகையிடப் பயன்படுத்தப்படும் விதியாகும். வகையிடலின் நேரியல்புத்தன்மையின் ஒரு பகுதியாக இது அமைகிறது. இவ்விதியிலிருந்துதான் தொகையிடலின் கூட்டல் விதி பெறப்படுகிறது.  
இவ்விதியின் கூற்று:  
*f* , *g* வகையிடத்தக்க இரு சார்புகள் எனில்:  
:<math>(f + g)'=f' + g' \,\! </math>  
லைப்னிட்சின் குறியீட்டில் இவ்விதி:  
*u* , *v* ஆகியவை வகையிடக்கூடிய இரண்டு சார்புகள் எனில்,  
இவ்விரு சார்புகளின் கூடுதலின் வகைக்கெழு:  
:<math>\frac{d}{dx}(u + v)=\frac{du}{dx}+\frac{dv}{dx}</math>  
இவ்விதி கூட்டலுக்கு மட்டுமின்றி கழித்தலுக்கும், இரண்டுக்கும் மேற்பட்ட சார்புகளின் கூட்டல் மற்றும் கழித்தலுக்கும் பயன்படுகிறது.  
:<math>\frac{d}{dx}(u + v + w + \dots)=\frac{du}{dx}+\frac{dv}{dx}+\frac{dw}{dx}+\cdots</math>
# வகையிடலின் கூட்டல் விதி

## நிறுவல்

கூட்டல் விதியை வகையிடலின் அடிப்படைக் கொள்கையைப் பயன்படுத்தி நிறுவலாம்.  
:<math> y = u + v \,</math>  
Δ*y*, Δ*u* , Δ*v* என்பவை முறையே *y*, *u* , *v* ஆகியவற்றில் ஏற்படும் சிறிய கூடுதல் அளவுகள் எனில்:  
:<math> y + \Delta{y} = (u + \Delta{u}) + (v + \Delta{v}) = (u + v) + \Delta{u} + \Delta{v} = y + \Delta{u} + \Delta{v} \, </math>  
:<math> \Delta{y} = \Delta{u} + \Delta{v} \, </math>  
Δ*x* ஆல் வகுக்க:  
:<math> \frac{\Delta{y}}{\Delta{x}} = \frac{\Delta{u}}{\Delta{x}} + \frac{\Delta{v}}{\Delta{x}} </math>  
<math>\Delta{x}\to 0</math> எனில்:  
:<math>\lim_{\Delta{x}\to 0}\frac{\Delta{y}}{\Delta{x}} = \lim_{\Delta{u}\to 0} \frac{\Delta{u}}{\Delta{x}} + \lim_{\Delta{v}\to 0}\frac{\Delta{v}}{\Delta{x}} </math>  
வகையிடலின் வரையறைப்படி:
:<math> \frac{dy}{dx} = \frac{du}{dx} + \frac{dv}{dx} </math>  
எனவே வகையிடலின் கூட்டல் விதி:  
:<math> \frac{d}{dx}\(u + v\) = \frac{du}{dx} + \frac{dv}{dx} </math>
# வகையிடலின் கூட்டல் விதி

## கழித்தலுக்கு நீட்டிப்பு

வகையிடலின் கூட்டல் விதியைக் கழித்தலுக்குப் பொருத்தமானதாக பின்வருமாறு நிறுவலாம்.  
:<math> \frac{d}{dx}\(u - v\) = \frac{d}{dx}\(u + (-v)\) = \frac{du}{dx} + \frac{d}{dx}\(-v\). </math>  
வகையிடலின் மாறிலிப் பெருக்கல் விதியின் சிறப்பு வகையான *k*=−1 என்பதன் முடிவைப் பயன்படுத்த:  
:<math> \frac{d}{dx}\(u - v\) = \frac{du}{dx} + \(-\frac{dv}{dx}\) = \frac{du}{dx} - \frac{dv}{dx}. </math>  
எனவே கூட்டல், கழித்தல் இரண்டையும் இணைத்து இவ்விதியைப் பின்வருமாறு தரலாம்:  
:<math> \frac{d}{dx}\(u \pm v\) = \frac{du}{dx} \pm \frac{dv}{dx}. </math>
# வகையிடலின் கூட்டல் விதி

## பொதுமைப்படுத்தல்

*f*<sub>1</sub>, *f*<sub>2</sub>,..., *f*<sub>*n*</sub> ஆகிய சார்புகளுக்கு:  
:<math> \frac{d}{dx} \(\sum_{1 \le i \le n} f_i(x)\) = \frac{d}{dx}\(f_1(x) + f_2(x) + \cdots + f_n(x)\) = \frac{d}{dx}f_1(x) + \frac{d}{dx}f_2(x) + \cdots + \frac{d}{dx}f_n(x) </math>  
:<math> \frac{d}{dx} \(\sum_{1 \le i \le n} f_i(x)\) = \sum_{1 \le i \le n} \(\frac{d}{dx}f_i(x)\) .</math>  
அதாவது, தரப்பட்ட சார்புகளின் கூடுதலின் வகைக்கெழு அச்சார்புகள் ஒவ்வொன்றின் வகைக்கெழுக்களின் கூடுதலுக்குச் சமமாகும்.
# களர் நிலம்

**களர் நிலம்** என்பது அமிலம் மற்றும் காரத்தன்மை உள்ள நிலமாகும். மண்ணிலுள்ள சோடியம் உப்புக்களின் அளவு அதிகமாகும் போது களர்நிலம் உருவாகிறது. களர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும்.  
களர் நிலத்தைப் பற்றிய குறிப்புகள் தமிழ்ச் செய்யுட்களில் காணலாம்:  
<poem>" கல்வியில் லாத பெண்கள்
களர் நிலம்: அந்நிலத்தில்
புல் விளைந்திடலாம்; நல்ல
புதல்வர்கள் விளைதல் இல்லை!"
</poem>  
<poem>"உளர்என்னும் மாத்திரையர் அல்லால் பயவாக்
களர் அனையர் கல்லாதவர்."  
</poem>
# களர் நிலம்

## மேற்கோள்

விளைவுக்கு முற்றிலும் பயனற்ற நிலம்.
விதையை முளைக்கவிடரமல் தடுக்கும் தன்மை உடையது.
இதனை சவட்டு நிலம் என்றும் கூறுவர்.
இதில் முள்ளுடைய மரங்கள் வளரும்.களர் நிலங்களில் களிமண்ணின் மீது சோடிய அயனிகள்அதிகமாக படிந்து விடுகின்றன இந்த மண்ணில் கார அமில நிலை 8.5 க்கு மேல் இருக்கும். சோடியம் அயனிகள் படிமானமும் 15% மேல் இருக்கும்
களர் மண்ணால் ஏற்படும் தீமைகள்
1. மண் இறுகியும், காற்றோட்ட வசதி இல்லாமல் இருப்பதால், வேரின் வளர்ச்சி தடைபடும்
2. நூண்ணூட்டச் சத்துகளின் பற்றாக்குறை ஏற்படும்
3. நுண்ணுயிர்கள் பெருக்கமும், செயல்பாடும் தடைபடும்
# பித்ரு பட்சம்

**பித்ரு பட்சம் ** (*Pitru Paksha*, ), அல்லது **பித்ர் பக்ஷம்** அல்லது **பித்ரி பக்க்ஷா**, (வடமொழியில் "முன்னோர்களின் பதினாறு நாட்கள்" எனப் பொருள்படும்) இந்த 16–சந்திர நாட்கள் கொண்ட பட்சம் இந்துக்கள் தங்கள் முன்னோர்களை வழிபடும் (பித்துருக்கள்) காலமாகக் கருதப்படுகிறது. இந்நாட்களில் இறந்தவர்களுக்கு உணவு படைத்து வழிபடுகிறார்கள். இச்சடங்கு **மகாளய பட்சம்** என்றும் வழங்கப்படுகிறது.  
இந்த நாட்களில் இறந்தவர்களுக்கு சடங்குகள் நிகழ்த்தப்படுவதால் மற்ற பணிகளுக்கு நல்ல நாட்களாகக் கருதப்படுவதில்லை. இந்நாட்களில் மங்கல நிகழ்வுகளான திருமணம் போன்றவை கொண்டாடப்படுவதில்லை. மேலும் புதிய வணிக முயற்சிகளைத் துவக்குதல், வீடு/வாகனங்கள் வாங்குதல் ஆகியனவும் தவிர்க்கப்படுகின்றன. இந்த பட்சம் மேற்கு மற்றும் தென்னிந்தியாவில் இந்திய அரசு நாட்காட்டியில் பாத்திரபத மாதத்தில் (தமிழ் மாதங்கள் ஆவணியின் இறுதி அல்லது புரட்டாசி மாத முதல்) முழு நிலவு அன்று துவங்கி அடுத்த அமாவாசை நாள் (இந்த அமாவாசை *மகாளய அமாவாசை* எனப்படுகிறது) வரை கடைபிடிக்கப்படுகிறது. வட இந்தியாவிலும் நேபாளத்தில் பாத்திரபத மாதத்திற்கு மாற்றாக அசுவின் மாதத்தில் உள்ள தேய்பிறை நாட்களில் கடைபிடிக்கப்படுகிறது.
# குப்பை மேனி

1. வழிமாற்று குப்பைமேனி
குப்பை மேனி நச்சுக் கடிக்கு நல்ல மருந்தாகும். வயிறு துாய்மையாகும். பசியை துாண்டும். அரைத்துப் புசச் சொறி சிரங்கு ஆகியன நீங்கும். **மேனி துலங்க குப்பை மேனி**என்பது பழமொழி.  
பார்வை நுால்கள்: 9 ஆம் வகுப்பு பாடப் புத்தகம்
# மேற்காவுகை

திரவங்களிலும் வாயுக்களிலும் வெப்பம் கடத்தப்படும் முறையே **மேற்காவுகை** அல்லது **உடன்காவுகை** (*convection*) எனப்படும். திண்மப் பொருட்களில் வெப்பம் வெப்பக் கடத்தல் மூலமே கடத்தப்படும் இவை . வெப்பம் கடத்தப்படும் மூன்று முறைகளில் ஒன்றாகும். புவியின் வளிமண்டலம், பெருங்கடல்கள்,மூடகம் என்பனவற்றில் மேற்காவுகையானது தாக்கம் செலுத்துகின்றது. இதுவே முகில்கள், இடியுடன் கூடிய மழை ஆகியவை உருவாகவும் காரணமாகும்.
# மேற்காவுகை

## மேற்காவுகைக்கான எடுத்துக்காட்டுகளும் பயன்பாடும்

வளிமண்டலம், கோள்களின் மூடகம், பெருங்கடல்கள் ஆகியவற்றில் மேற்காவுகையானது பேரளவில் நடைபெறுகின்றது. இந்த மேற்காவுகையானது சிலவேளைகளில் அவதானிக்க முடியாத அளவிற்கு சிறியதாகவும் சிலவேளைகளில் சூறாவளி போலப் பேரளவிலும் நடைபெறும். ஞாயிறு உட்பட அனைத்து விண்மீன்களினதும் உட்பகுதியிலிருந்து அவற்றின் மேற்பரப்புகளுக்கு மேற்காவுகை மூலமே வெப்பம் கடத்தப்படுகின்றது.
# வெப்பக் கடத்தல்

வெப்ப மாற்றத்தில், **கடத்தல்** அல்லது **வெப்பக் கடத்தல்** (Thermal Conduction) என்பது வெப்பநிலை வேறுபாட்டால் (temperature gradient) உருவாகும் மூலக்கூற்று மோதல்களின் காரணமாக ஏற்படும் வெப்பப் பெயர்ச்சி (heat transfer) ஆகும். வெப்பக் கடத்தல் *திண்மம், திரவம், வாயு ஆகிய மூன்று நிலைகளிலும்* நடைபெறும். ஒரு பொருளினுள்ளே அல்லது இரு பொருள்கள் ஒன்றுக்கொன்று நேரடி அல்லது மறைமுகத் தொடுதலில் இருக்கும் போது மட்டுமே வெப்பக் கடத்தல் நடைபெறும். வெப்பக் கடத்தலின் அளவு கடத்தும் பொருளின் வெப்பக் கடத்து திறனைச் (Thermal Conductivity) சார்ந்தது.  
**வெப்பக் கதிர்வீச்சு** (thermal radiation) *இரு பொருள்களுக்கு இடையே* வெப்பப் பெயர்ச்சி நடைபெறும் நிகழ்வாகும். எந்த ஓர் *ஊடகம் இல்லாமலும்* வெப்பக் கதிர் வீச்சு நடைபெறும். ஆனால், வெப்பக் கடத்தல் *பொருளின் உள்ளே* வெப்பம் கடத்தப்படும் நிகழ்வு. வெப்பக் கடத்தல் ஊடகம் இன்றி நடைபெறுவது இல்லை. **வெப்பச் சலனம்** (thermal convection) மற்ற இரண்டு வெப்பப் பெயர்ச்சிகளிலும் இருந்து சற்றே வேறுபட்ட நிகழ்வு. திண்மம் மற்றும் திரவ ஊடகங்களுக்கு இடையே பெரிய அளவிலான நகர்வு இருக்கும் போது வெப்பம் ஓர் இடத்தில் இருந்து மற்றோர் இடத்துக்கு நகர்வதே வெப்பச் சலனம் ஆகும். இதனைச் சிலர் சிறப்பு வகை வெப்பக் கடத்தல் என்றும் கூறுவதுண்டு.  
உலோகக் கோலொன்றின் யாதேனுமொரு பகுதியை வெப்பமேற்றும் போது அப்பகுதியில் காணப்படும் சுயாதீன இலத்திரன்கள் இயக்க சக்தியைப் பெற்று வேகமாக அதிர்வடைய ஆரம்பிக்கும். அவை தாறுமாறாக இயங்கி ஏனைய சுயாதீன இலத்திரன்களுடன் மோதுவதன் மூலம் வெப்பசக்தி கடத்தப்படும். வெப்பக்கடத்தலானது மூலக்கூறுகளின் அதிர்வின் மூலமும் கடத்தப்பட்டாலும் அது குறைந்த செல்வாக்கையே வெப்பக்கடத்தலில் ஏற்படுத்தும். எனவே தான் சுயாதீன இலத்திரன்களைக் கொண்ட உலோகங்களும், காரீயமும் வெப்பத்தை நன்றாகக் கடத்தும்.
# வெப்பக் கடத்தல்

## திட, திரவ, வாயுக்களில் வெப்பக் கடத்தல்

மற்ற இரு நிலைகளைக் காட்டிலும் திடப்பொருள்களில் மூலக்கூறுகள் இறுக்கமாகக் கட்டப்பட்டிருக்கின்றன. திடப்பொருள் ஒன்றில் வெப்பம் ஏற்றும் போது அதிர்வடையும் ஒரு மூலக்கூறு அருகில் உள்ள மற்றோர் மூலக்கூற்றை எளிதாக அதிர்வடையச் செய்து வெப்பத்தைக் கடத்துகிறது. எனவே தான் உலோகங்களின் வெப்பக் கடத்துதிறன் அதிகம். திடப்பொருள்களில் வெப்பம் கடத்தப்படுவதற்கான இரு காரணங்கள் பின்வருமாறு.
1. தனித்த எலக்ட்ரான்களின் (free electrons) பெயர்வு (உலோகங்கள் தனித்த எலக்ட்ரான்களைக் கொண்டிருப்பதால் மின்சாரம் மற்றும் வெப்பத்தை நன்றாகக் கடத்துகின்றன.
2. பின்னல் அதிர்வுகள் (lattice vibrations)  
திரவ மற்றும் வாயுப் பொருள்களில் வெப்பக் கடத்தல் நடைபெறுவதற்கான காரணங்கள் கீழே.
1. திரவங்களில் விரவுதல் (diffusion) மற்றும் மூலக்கூற்று மோதல்களின் விளைவாக வெப்பப் பெயர்ச்சி நடைபெறும்.
2. வாயுக்களில் மூலக்கூறுகளின் தொடர்ச்சியான ஒழுங்கற்ற நகர்வு காரணமாக மூலக்கூறுகளுக்கு இடையே நடைபெறும் மோதல் (collision) வெப்பப் பெயர்ச்சிக்கு வழிவகுக்கிறது. இவ்வாறு மோதுவதால் ஒரு மூலக்கூற்றின் ஆற்றல் மற்றோர் மூலக்கூற்றுக்குப் பரிமாற்றம் செய்யப்படுகிறது.  
வெவ்வேறு உலோகங்களின் கடத்துத்திறன் வெவ்வேறாக உள்ளன. இதனை எடுத்துக்காட்ட இஞ்ஜன்- காஸ் சோதனை உதவும்.  
இதற்கான கருவியில்உலோகத்தினால் ஆன ஒரு சிறிய டப்பா-கலம்- உள்ளது. இதன் அடிப்பகுதியில் ஒரே விட்டமும் நீளமும் கொண்ட இரும்பு, அலுமினியம், செம்பு, துத்தநாகக் கம்பிகள் பொருத்தப்பட்டுள்ளன. உருகிய நிலையிலுள்ள மெழுகில் இந்தக் கம்பிகள் மூழ்குமாறு வைத்து எடுக்கப்படுகின்றன. ஒரே சீராக மெழுகு கம்பிகளில் உறைந்து இருக்கக் காணலாம். இப்போது கொதிக்கும் நிலையிலுள்ள நீரினை கலத்தில் ஊற்ற, வெப்பக்கடத்தல் காரணமாக மெழுகு உருகத் தொடங்குவதைக் காணலாம். சிறிது நேரத்தில் உருகுவது நின்றுவிடும். ஒவ்வொரு கம்பியிலும் அதன் கடத்தல் திறனுக்கு ஏற்ப வெவ்வேறு நீளத்திற்கு மெழுகு உருகி இருப்பதைக் காணலாம்.
# வெப்பக் கடத்தல்

## வெப்பக் கடத்தல் விதி

வெப்பப் பெயர்ச்சி வீதமானது (Rate of Heat Transfer) கடத்தும் பொருளின் குறுக்கு வெட்டுப்பரப்பு மற்றும் வெப்பநிலை வேறுபாட்டுக்கு நேர்தகவிலும், அதன் தடிமனுக்கு எதிர்த்தகவிலும் இருக்கும். இது வெப்பக் கடத்தலின் பூரியர் விதி என்றழைக்கப்படுகிறது.
Q = -kA (dT/dx)
இங்கு Q - வெப்பக் கடத்தல் வீதம்
A - குறுக்கு வெட்டுப் பரப்பு
dT - வெப்பநிலை வேறுபாடு
k - வெப்பக் கடத்துதிறன்
dx - தடிமனைக் குறிக்கிறது.
# இடாய்ச்சு நடுவண் வங்கி

**இடாய்ச்சு தேசிய வங்கி** (இடாய்ச்சு:*Deutsche Bundesbank*, ஆங்கிலம்: *German Federal Bank*), யேர்மனியக் குடியரசின் தேசிய வங்கியாகும். ஐரோப்பிய மைய வங்கிகளின் அமைப்பில் உறுப்பினராகவுள்ளது. இக்கூட்டமைப்பில் அதிகப் பங்குகளைக் கொண்டுள்ள இதுவே பலம் வாய்ந்த உறுப்பினராகும். ஐரோப்பிய மைய வங்கியும் இவ்வங்கியும் ஃபிராங்க்பர்ட்டிலேயே அமைந்துள்ளன.
# சுமன் (நடிகர்)

**சுமன்** ஓர் தென்னிந்திய திரைப்பட நடிகர். 1980களில் தெலுங்கு, தமிழ் மலையாள மொழிகளில் அதிரடி திரைப்படங்களிலும் காதல் திரைப்படங்களிலும் நடித்து வந்தார். தெலுங்கில் *சித்தாரா*, *தரங்கணி*, *நேதி பாரதம்* ஆகியன குறிப்பிடத் தக்கன. மலையாள மொழியில் *சாகர் அலையசு ஜாக்கி* என்ற திரைப்படத்தில் வில்லனாகவும் வரலாற்றுச் சித்திரமான பழசி இராசாவில் *பழயம்வீடன் சாந்து*வாகவும் நடித்துப் புகழ் பெற்றார். நீண்ட இடைவெளிக்குப் பிறகு மீளவும் நடிக்க வந்தபிறகு 2007இல் வெளியான சிவாஜி: த பாஸ் படத்தில் எதிர்மறை வேடத்தில் நடித்துப் பரவலானப் பாராட்டைப் பெற்றார். குருவி, ஏகன் ஆகிய திரைப்படங்களிலும் நடித்திருந்தார்.
# ஈரப்பதம்

களிலும் உயரமான பிரதேசங்களிலும் சார்பு ஈரப்பதம் அதிகமாகும்.]]  
வளியில் உள்ள நீராவியின் அளவே **ஈரப்பதம்** அல்லது **ஈரப்பதன்** எனப்படும். இக்காரணி ஒரு பிரதேசத்தின் வானிலையையும் காலநிலையையும் தீர்மானிக்க உதவும். ஈரப்பதன் பிரதானமாக மூன்று முறைகளில் அளவிடப்படும். **சார்பற்ற ஈர்ப்பதம்** என்பது நேரடியாக வளியில் உள்ள ஈரப்பதத்தைக் குறிப்பதாகும். **சார்பு ஈரப்பதம்** என்பது சதவீதத்தில் குறிப்பிடும் முறையாகும். **குறிப்பு ஈரப்பதம்** என்பது சார்பு விகிதத்தில் வளியின் திணிவுடன் குறிப்பிடும் முறையாகும்.
# ஈரப்பதம்

## அளவிடும் முறை

காற்றின் ஈரப்பதத்தை அளவிட ஈரமானி பயன்படுத்தப்படும். புவியின் பல்வேறு பிரதேசங்களின் ஈரப்பதத்தை அளப்பதற்குச் செய்ம்மதிகளும் பயன்படுத்தப்படுகின்றன.
# ஐரோப்பிய நடுவண் வங்கி

**ஐரோப்பிய நடுவண் வங்கி**, ஐரோப்பாவின் பதினேழு உறுப்பு நாடுகளின் நிதிக் கொள்கைகளை நிர்வகிக்கும் பொது நிறுவனம் ஆகும். ஆகவே உலகின் முக்கியமான நடுவண் வங்கிகளில் இதுவும் ஒன்று. ஆம்ஸ்டர்டாமின் டிரியட்டியால் 1998ஆம் ஆண்டில், யேர்மனியின் பிரான்க்ஃபர்ட் நகரில் நிறுவப்பட்டது. இதன் தற்போதைய தலைவர், இத்தாலிய வங்கியின் முன்னாள் தலைவராகப் பணியாற்றிய *மரியோ திராகி* ஆவார்.
# கொல்லங்குடி கருப்பாயி

**கொல்லங்குடி கருப்பாயி** (1925/1926-இறப்பு: 14 சூன் 2025) ஒரு தமிழ்ப் பாடகியும் நடிகையும் ஆவார். இவர் சிவகங்கை மாவட்டத்தில் மதுரை தொண்டி சாலையில் உள்ள கொல்லங்குடி என்னும் கிராமத்தைச் சேர்ந்தவர். பல நாட்டுப்புறப் பாடல்களைப் பாடிய இவர் தமிழ்த் திரைப்படங்களிலும் நடித்துள்ளார். தமிழ் நாட்டுப்புற இசையின் முன்னோடிகளில் ஒருவராகக் கருதப்படுகிறார். பின்னர் வந்த பிற இசைக் கலைஞர்களுக்கு உதாரணமாகத் திகழ்ந்தார். அனைத்திந்திய வானொலியில் நிகழ்கலை நிகழ்த்துனராகத் தன் பணியைத் தொடங்கிய இவர், அங்கு கிட்டத்தட்ட 30 ஆண்டுகள் பணியாற்றிய நிலையில் திரைப்படங்களில் நடிக்கத் தொடங்கினார். இவர் 1993இல் கலைமாமணி விருது பெற்றார்.
# கொல்லங்குடி கருப்பாயி

## திரைத்துறை

### நடிப்பு

| ஆண்டு | திரைப்படம் |
| --- | --- |
| 1985 | *ஆண்பாவம்* |
| 1987 | *ஆயுசு நூறு* |
| 1996 | *கோபாலா கோபாலா* |
# கொல்லங்குடி கருப்பாயி

## திரைத்துறை

### பாடகராக

| ஆண்டு | பாடல் | திரைப்படம் |  |
| --- | --- | --- | --- |
| 1985 | *பேராண்டி* | *ஆண்பாவம்* |  |
| 1985 | *ஒட்டி வந்த* | *ஆண்பாவம்* |  |
| 1985 | *கூத்து பாக்க* | *ஆண்பாவம்* |  |
| 1985 | *சாயா சீலை* | *ஆண்பாவம்* |  |
| 1985 | *அரசப்பட்டி* | *ஆண்பாவம்* |  |
| 1997 | *கானாங்குருவி கூட்டுக்குள்ளே* | *ஆகா என்ன பொருத்தம்* | } |
# கொல்லங்குடி கருப்பாயி

## தனிப்பட்ட வாழ்கை

பாடல் ஒலிப்பதிவிற்குச் சென்றபோது இவரது கணவர் இறந்ததால், திரைத்துறையிலிருந்து விலகினார். தன் மகளின் இறப்பினாலும் உடல் வலுவிழந்து ஓய்வெடுத்து வந்தார்.
# கொல்லங்குடி கருப்பாயி

## தனிப்பட்ட வாழ்கை

### இறப்பு

கொல்லங்குடி கருப்பாயி வயது மூப்பு காரணமாக தனது 99 ஆவது அகவையில் இறந்தார்.
# இலங்கையில் சீர்திருத்தத் திருச்சபை

ஒல்லாந்தர் ஆட்சிக்காலத்தின்போது **சீர்திருத்தத் திருச்சபை** இலங்கைக்கு அறிமுகமாகியது. இலங்கையை பிரித்தானியர் ஆட்சி செய்ய ஆரம்பித்தபோது அங்கிலிக்க மற்றும் ஏனைய சீர்திருத்தத் திருச்சபை நற்செய்தி அறிவிப்பாளர்கள் 1ம் நூற்றாண்டின் ஆரம்பத்தில் இலங்கையை வந்தடைந்தனர். ஏறக்குறை 160,518 பேர் (சனத்தொகையில் 0.8%) சீர்திருத்தத் திருச்சபையைச் சேர்ந்தவர்களாகவுள்ளனர்.  
இரட்சணிய சேனை இலங்கையில் உறுதியாகவுள்ளது. இலங்கை லூத்தரன் சபை 1200 அங்கத்தவர்களைக் கொண்டுள்ளது. இலங்கையில் சீர்திருத்தத் திருச்சபையின் வருடாந்த வளர்ச்சி கிட்டத்தட்ட 3.9% ஆகும்.  
சமயக் காரணங்களுக்காக கிறித்தவர்களுக்கு எதிரான வன்முறை இடம்பெறுகிறது. 1980 களில் 43 வீத சீர்திருத்தத் திருச்சபையைச் சேர்ந்தவர்கள் சிங்களவர்களாகவிருந்தனர்.
# இலங்கையில் உரோமன் கத்தோலிக்கம்

ஆலயம், நீர்கொழும்பு]]
**இலங்கையிலுள்ள உரோமன் கத்தோலிக்கம்** உலகளவிலுள்ள உரோமன் கத்தோலிக்க திருச்சபையின் ஓர் பகுதியாகும். இது உரோமையில் உள்ள திருத்தந்தையின் தலைமைத்துவத்தின் கீழ் செயற்படுகின்றது. இலங்கை கொழும்பு மாகாணத்தின் கீழ், ஒரு உயர் மறைமாவட்டத்துடன் 11 மறைமாவட்டங்களாகப் பிரிக்கப்பட்டு உள்ளது. 2012 சனத்தொகைக் கணக்கெடுப்பின் படி இலங்கையில் 1,237,038 கத்தோலிக்கர்கள் உள்ளனர். இவர்கள் மொத்த மக்கள் தொகையில் 6.1 சதவீதத்தினை பிரதிநிதித்துவப்படுத்துகின்றனர்.  
1995 இல் கொழும்பில் நடைபெற்ற ஓர் விழாவில், திருத்தந்தை இரண்டாம் அருள் சின்னப்பர் இலங்கையில் ஆரம்பகால நற்செய்தி அறிவிப்பாளரும், இலங்கையின் திருத்தூதர் எனப்படும் அருட்தந்தை யோசப் வாசுக்கு அருளாளர் பட்டம் அளித்தார்.
# இலங்கையில் இசுலாம்

**இசுலாம்** இலங்கையில் 9.7 வீத சிறுபான்மையினரால் பின்பற்றப்படுகின்றது. 2012 சனத்தொகைக் கணக்கெடுப்பின்படி 1,967,227 பேர் இசுலாமிய சமயத்தைப் பின்பற்றுகின்றனர். முசுலிம் சமூகம் இலங்கைச் சோனகர், இந்திய முஸ்லிம், தமிழ் முஸ்லிம், மலாயர் என நான்கு இனக்குழுக்களைக் கொண்டுள்ளனர். ஒவ்வொன்றும் தமக்குரிய பண்பாட்டினையும் பாரம்பரியங்களையும் கொண்டுள்ளனர். இலங்கையில் பொதுவாக "முஸ்லிம்" என ஓர் இனக்குழுவாக, குறிப்பாக இலங்கைச் சோனகரைக் குறிப்பிடும்போது அழைக்கப்படுகின்றனர்.
# ஏவாள்

**ஏவாள்** (எபிரேயம்: חַוָּה&lrm;, *Ḥawwāh* – [ஆரம்ப எபிரேயம்], *Khavah* – [தற்கால எபிரேயம்], அரபு: حواء&lrm;) என்பவர் ஆபிரகாமிய சமயங்களின் நம்பிக்கையின்படி, கடவுளால் படைக்கப்பட்ட முதல் பெண் ஆவார். ஏவாள் இறைவனால் படைக்கப்பட்ட முதல் பெண்ணும் முதல் மனிதனாகிய ஆதாமின் துணையும் ஆவார் என்று விவிலியமும், குரானும் கூறுகின்றன.
# ஏவாள்

### முதன்மை மூலங்கள்

- ஆதியாகமம் ii.7-iii.23
# ஏவாள்

### இரண்டாம் மூலங்கள்

- Flood, John (2010) *"Representations of Eve in Antiquity and the English Middle Ages"* (Routledge)
- Norris, Pamela. (1998) *"The Story of Eve"* (MacMillan Books)
- Pagels, Elaine. (1989) *"Adam, Eve and the Serpent"* (Vintage Books)
- Tumanov, Vladimir. (2011) “Mary versus Eve: Paternal Uncertainty and the Christian View of Women.” *Neophilologus: International Journal of Modern and Mediaeval Language and Literature* 95 (4: 507-521.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## அறிமுகம்

பயிலரங்க நோக்கங்களை அறிமுகம் செய்தல்]]  
சேலம் மாவட்டத்தில், தமிழ் விக்கிப்பீடியா மற்றும் தமிழ்க் கணினியில் மேல்நிலைப்பள்ளி, கல்லூரி மாணாக்கர்கள் உரிய விழிப்புணர்வு பெற உறுதுணை செய்யும் வகையிலும் தமிழ் விக்கிப்பீடியா பயனர்களை அதிகப்படுத்துதல், ஊக்குவித்தல், தமிழ் விக்கிப்பீடியா திட்டங்களில் பங்குபெறச்செய்தல் என்னும் நோக்கங்களின் அடிப்படையிலும் தமிழ் விக்கிப்பீடியா மற்றும் தமிழ்க் கணினிப் பயிலரங்கு ஒரு நாள் 11, செப்டம்பர்,2012 செவ்வாய்க் கிழமை, அன்று காலை 10.00 மணி முதல் மாலை 05.00 மணிவரை ஸ்ரீ வித்யா மந்திர் கலை மற்றும் அறிவியல் கல்லூரி, விவேகானந்தர் நகர், பெரிய களம், நெய்க்காரப்பட்டி, சேலம்-63610 –இல் நிகழ்ந்தது.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## பயிலரங்கத் தொடக்கவிழா

ஸ்ரீ வித்யா மந்திர் கலை மற்றும் அறிவியல் கல்லூரியின் முதல்வர் முனைவர் சு. சண்முகம் இப்பயிலரங்கினைத் வரவேற்புரையுடன் தொடங்கி வைத்தார்.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## பயிலரங்கக் கருத்தாளர்

சேலம் பெரியார் பல்கலைக்கழக, இதழியல், மக்கள் தொடர்பியல் துறைப் பேராசிரியர்.பேராசிரியர். மா. தமிழ்ப்பரிதி பயிலரங்க நோக்கங்களை அறிமுகம் செய்து பயிலரங்கப் பயிற்சிகளைத் தொடங்கினார்.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## பயிலரங்கப் பொருண்மைகள்

தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் மற்றும் தமிழ் விக்கிப்பீடியாவத் தொகுத்தல், தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறி பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் போன்றவற்றை பேராசிரியர். மா. தமிழ்ப்பரிதி செயல்முறையாக விளக்கி மாணாக்கர்கள் உடனுக்குடன் கேட்ட ஐயங்களை விளக்கினார்.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## பயிலரங்கில் பங்கேற்றோர்

இப்பயிலரங்கில், பெரியார் பல்கலைக்கழக, இதழியல், மக்கள் தொடர்பியல் துறை மாணாக்கர்கள் 18 பேரும் ஸ்ரீ வித்யா மந்திர் கலை மற்றும் அறிவியல் கல்லூரி மாணாக்கர்கள் 135 பேரும் மேல்நிலைப்பள்ளி மாணாக்கர்கள் 12 பேரும் மற்றும் ஸ்ரீ வித்யா மந்திர் கலை மற்றும் அறிவியல் கல்லூரியின் ஆசிரியர்கள் 16 பேரும் பங்கேற்றனர்.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## மதிய அமர்வு

விக்கிப்பீடியா அனுபவப்பகிர்வு]]
பயிலரங்கின் மதிய அமர்வில் பார்வதிஸ்ரீ கலந்துகொண்டு, விக்கிப்பீடியா, விக்சனரி மற்றும் பிற விக்கித் திட்டங்கள் பற்றிய அறிமுகம் செய்தார். நற்கீரன் அவர்கள் பகிர்ந்த தமிழ் விக்கியூடகங்கள், கூட்டு மதிநுட்ப மாதிரி விக்கிப்பீடியாவை அறிமுகம் செய்தார். மாணவர்களுக்கு விக்கியில் பங்கெடுப்பது பற்றி விளக்கிக் கூறினார்.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## விக்கி தொகுத்தல் பயிற்சி

பேராசிரியர்.மா. தமிழ்ப்பரிதி மற்றும் பார்வதிஸ்ரீ ஆகியோர் பயிலரங்கப் பங்கேற்பாளர்களை அணி அணியாகப்பிரித்து விக்கி தொகுத்தல் பயிற்சியை அளித்தனர். இப்பயிலரங்கில் 15-க்கும் மேற்பட்ட பங்கேற்பாளர்கள் விக்கிப்பீடியாவில் புதிய கணக்கினைத்தொடங்கினர்.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## பயிலரங்க நிறைவு விழா

இரா. மணிகண்டன், கணினி அறிவியல் துறைத்தலைவரின் நன்றியுரையுடன் பயிலரங்கம் நிறைவடைந்தது.
# விக்கிப்பீடியா:தமிழ் விக்கிப்பீடியா மற்றும் தமிழ்க் கணினிப் பயிலரங்கம், சேலம், செப்டம்பர் 11, 2012

## பயிலரங்க ஒருங்கிணைப்பு

இப்பயிலரங்கின் ஒருங்கிணைப்புப் பணிகளை கணினி அறிவியல் துறைத்தலைவர் இரா. மணிகண்டன், தமிழ்த் துறைத்தலைவர் முனைவர் அ. அறிவழகன், , இணைப் பொறுப்பாளர் சி. நந்தகுமார் ஆகியோர் மேற்கொண்டனர்.